|  |  |
| --- | --- |
|  C:\Users\User\Pictures\Λογότυπος.bmp | **ΣΧΟΛΗ ΑΝΘΡΩΠΙΣΤΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ*****ΤΜΗΜΑ ΕΠΙΣΤΗΜΩΝ ΤΗΣ ΕΚΠΑΙΔΕΥΣΗΣ ΚΑΙ ΚΟΙΝΩΝΙΚΗΣ ΕΡΓΑΣΙΑΣ*****ΔΙΑΤΜΗΜΑΤΙΚΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ** **«ΕΠΑΓΓΕΛΜΑΤΙΚΗ ΣΥΜΒΟΥΛΕΥΤΙΚΗ ΚΑΙ ΔΙΑ ΒΙΟΥ ΕΚΠΑΙΔΕΥΣΗ»**Τηλ.: 2610969703-4E-mail: careercouns@upatras.gr |
|  |  |  |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΥΠΟΒΟΛΗ ΑΙΤΗΣΕΩΝ ΣΥΜΜΕΤΟΧΗΣ ΣΤΟ ΔΙΑΤΜΗΜΑΤΙΚΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ** με τίτλο **«ΕΠΑΓΓΕΛΜΑΤΙΚΗ ΣΥΜΒΟΥΛΕΥΤΙΚΗ ΚΑΙ ΔΙΑ ΒΙΟΥ ΕΚΠΑΙΔΕΥΣΗ- CAREER COUNSELING AND LIFELONG EDUCATION» ΤΩΝ ΤΜΗΜΑΤΩΝ ΕΠΙΣΤΗΜΩΝ ΤΗΣ ΕΚΠΑΙΔΕΥΣΗΣ ΚΑΙ ΚΟΙΝΩΝΙΚΗΣ ΕΡΓΑΣΙΑΣ ΚΑΙ ΟΙΚΟΝΟΜΙΚΩΝ ΕΠΙΣΤΗΜΩΝ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ για το ΑΚΑΔΗΜΑΪΚΟ ΕΤΟΣ 2025-2026.**

Το Διατμηματικό Πρόγραμμα Μεταπτυχιακών Σπουδών των Τμημάτων Επιστημών της Εκπαίδευσης και Κοινωνικής Εργασίας και Οικονομικών Επιστημών του Πανεπιστημίου Πατρών, παρέχει Δίπλωμα Μεταπτυχιακών Σπουδών με τίτλο **«Επαγγελματική Συμβουλευτική και Δια Βίου Εκπαίδευση»** (ΦΕΚ 1461/27-3-2025 τεύχος Β’). Η διάρκεια σπουδών είναι τρία (3) ακαδημαϊκά εξάμηνα, στα οποία συμπεριλαμβάνεται η μεταπτυχιακή διπλωματική εργασία και η πραγματοποίηση πρακτικής άσκησης. Η φοίτηση προϋποθέτει υποχρεωτική παρουσία στα μαθήματα. Το πρόγραμμα θα ξεκινήσει τον Οκτώβριο του 2025. Έδρα μαθημάτων και λοιπών εκπαιδευτικών δραστηριοτήτων είναι η Πάτρα.

**Απονεμόμενος τίτλος**

Το ΔΠΜΣ οδηγεί αποκλειστικά στην απονομή Διπλώματος Μεταπτυχιακών Σπουδών (ΔΜΣ) με τίτλο «**Επαγγελματική Συμβουλευτική και Δια Βίου Εκπαίδευση**».

**Εισακτέοι**

Ο αριθμός εισακτέων κατ’ έτος ορίζεται κατά ανώτατο όριο σε 60 μεταπτυχιακούς φοιτητές.

**Προϋποθέσεις συμμετοχής στη διαδικασία επιλογής:**

Απαραίτητες προϋποθέσεις για την συμμετοχή των υποψηφίων μεταπτυχιακών φοιτητών στην διαδικασία επιλογής για το Δ.Π.Μ.Σ. είναι οι εξής:

(α) Οι υποψήφιοι για το Δ.Π.Μ.Σ. πρέπει να είναι κάτοχοι πτυχίου ΑΕΙ ή ΤΕΙ της ημεδαπής ή ομοταγών Ιδρυμάτων της αλλοδαπής, σύμφωνα με την κείμενη νομοθεσία.

(β) Για τους αλλοδαπούς υποψηφίους, οι οποίοι κατέχουν πτυχίο ιδρύματος ανώτατης εκπαίδευσης ισότιμο με εκείνο των ελληνικών ΑΕΙ, απαιτείται πιστοποιητικό επαρκούς γνώσης της ελληνικής γλώσσας, το οποίο απονέμεται από δημόσιους εξουσιοδοτημένους φορείς.

**Διαδικασία επιλογής των υποψηφίων**

Η διαδικασία επιλογής των μεταπτυχιακών φοιτητών γίνεται με μοριοδότηση των προσόντων τους. Η μοριοδότηση περιγράφεται αναλυτικά στην ιστοσελίδα του Δ.Π.Μ.Σ. : https://careercounseling.upatras.gr/

**Υποβολή Υποψηφιότητας**

Οι υποψήφιοι για το Διατμηματικό Πρόγραμμα Μεταπτυχιακών Σπουδών πρέπει να υποβάλουν ηλεκτρονικά την αίτηση σε μορφή pdf **από τις 22/05/2025 έως τις 6/08/2025** μέσω της πλατφόρμας:

[**https://matrix.upatras.gr/sap/bc/webdynpro/sap/zups\_pg\_adm#**](https://matrix.upatras.gr/sap/bc/webdynpro/sap/zups_pg_adm)

**(μετά την είσοδο στην πλατφόρμα, επάνω δεξιά έχει οδηγίες για την ορθή συμπλήρωση της αίτησης).**

Τα αποτελέσματα θα ανακοινωθούν μέχρι το τέλος του Σεπτέμβρη. Οι επιλεγέντες θα πρέπει να έχουν εγγραφεί ως τις 3/10/2025.

Τα δικαιολογητικά που πρέπει να καταθέσουν οι υποψήφιοι ηλεκτρονικά σε μορφή pdf μέσω της ανωτέρω πλατφόρμας είναι τα ακόλουθα:

α) αίτηση συμμετοχής

β) αντίγραφο πτυχίου ή βεβαίωση περάτωσης σπουδών,

γ) πιστοποιητικό αναλυτικής βαθμολογίας,

δ) αναλυτικό βιογραφικό σημείωμα όπου θα αναφέρονται αναλυτικά οι σπουδές, διδακτική ή και επαγγελματική εμπειρία, επιστημονική δραστηριότητα) ,

ε) αποδεικτικά ερευνητικής ή επαγγελματικής δραστηριότητας, (εάν υπάρχουν),

ζ) τουλάχιστον δύο συστατικές επιστολές (οι επιστολές πρέπει να υπογράφονται από μέλη ΔΕΠ του εκπαιδευτικού Ιδρύματος του υποψηφίου ή από μέλη ΔΕΠ άλλων εκπαιδευτικών Ιδρυμάτων που είναι εξοικειωμένα με την επιστημονική κατάρτιση του υποψηφίου).

η) αντίγραφο μεταπτυχιακού τίτλου (εάν υπάρχει),

θ) δημοσιεύσεις σε περιοδικά με κριτές (εάν υπάρχουν),

ι) φωτοτυπία δύο όψεων της αστυνομικής ταυτότητας,

κ) αντίγραφο πιστοποιητικού γνώσης της αγγλικής γλώσσας (επιπέδου Β2)

Δίδακτρα

Τα δίδακτρα ορίζονται σε 2.700 € (ευρώ). Τα δίδακτρα καταβάλλονται σε τρεις ισόποσες δόσεις, συγκεκριμένα η 1η δόση στην έναρξη του ΔΠΜΣ με την εγγραφή ενώ η 2η και η 3η δόση στις αρχές του 2ου και του 3ου εξαμήνου αντίστοιχα.

**Υποτροφίες**

Το ΔΠΜΣ δίνει υποτροφίες για κοινωνικούς λόγους σε ποσοστό έως 30% του συνολικού αριθμού των φοιτητών που θα εισαχθούν σύμφωνα με τις προβλέψεις του ΦΕΚ 4899/16-9-2022 τ.Β.

***Επικοινωνία και πληροφορίες:***

Γραμματεία του ***ΤΜΗΜΑΤΟΣ ΕΠΙΣΤΗΜΩΝ ΤΗΣ ΕΚΠΑΙΔΕΥΣΗΣ ΚΑΙ ΚΟΙΝΩΝΙΚΗ ΕΡΓΑΣΙΑΣ*** Πανεπιστημίου Πατρών στην ηλεκτρονική διεύθυνση careercouns@upatras.gr ή στα τηλέφωνα 2610-9697003 - 4.

Γενικές πληροφορίες για το Δ.Π.Μ.Σ. https://careercounseling.upatras.gr/

O ΔΙΕΥΘΥΝΤΗΣ ΤΟΥ Δ.Π.Μ.Σ.

Στέφανος Βασιλόπουλος

Καθηγητής

Τμήμα Επιστημών της Εκπαίδευσης

και Κοινωνικής Εργασίας